Source: https://www.narks.sk/neopravnene-pouzivanie-ochrannej-znamky-narks/
Timestamp: 2020-04-09 14:24:19+00:00
Document Index: 12636177

Matched Legal Cases: ['§ 8', '§ 42', '§ 48', '§ 281', '§ 8', '§ 8', '§ 42', '§ 44', '§ 44', '§ 48', '§ 53', '§ 281', '§ 19']

Logá NARKS - NARKS
Neoprávnené používanie ochrannej známky NARKS
Národná asociácia realitných kancelárií Slovenska so sídlom Galvaniho 17/C, 821 04 Bratislava, Slovenská republika, IČO: 31 792 332 (ďalej ako “NARKS”) a jej členovia majú oprávnenie používať logo NARKS a ochrannú známku “NARKS NÁRODNÁ ASOCIÁCIA REALITNÝCH KANCELÁRIÍ SLOVENSKA”, ktorá je zapísaná v Registri ochranných známok vedenom Úradom priemyselného vlastníctva Slovenskej republiky. Zároveň po úspešnom absolvovaní licenčných skúšok v NARKS, môžu realitní makléri a realitné kancelárie používať kombinovanú ochrannú známku “LRM LICENCOVANÝ REALITNÝ MAKLÉR” alebo “LRK LICENCOVANÁ REALITNÁ KANCELÁRIA” na základe typu vykonanej skúšky (maklérska alebo pre realitnú kanceláriu), ktoré sú zapísané v Registri ochranných známok vedenom Úradom priemyselného vlastníctva Slovenskej republiky a ich vlastníkom je NARKS.
Neoprávnené použitie ochranných známok NARKS inou osobou, a to právnickou alebo fyzickou, ktorá nie je riadnym, podriadeným, seniorským alebo čestným členom NARKS bez súhlasu NARKS je nezákonné a NARKS bude uplatňovať zaplatenie pokuty vo výške 5000 eur (slovom päťtisíc eur) od osoby, ktorá sa protiprávneho konania dopustila.
V prípade, že jej nebolo udelené akékoľvek oprávnenie používať ochranné známky NARKS v rámci výkonu jej podnikateľskej alebo inej činnosti, došlo k nasledovnému protiprávnemu konaniu:
k neoprávnenému zásahu do práv z ochrannej známky podľa ust. § 8 ods. 2 zákona č. 506/2009 Z.z. o ochranných známkach v znení neskorších predpisov (ďalej len „zákon o ochranných známkach“), čím sa na úkor NARKS neoprávnene obohatila a svojím konaním zároveň spôsobila NARKS škodu,
k zneužitiu účasti na hospodárskej súťaži v súlade s ust. § 42 ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) v dôsledku nekalosúťažného konania, ktorým napnila skutkovú podstatu parazitovania na povesti podľa ust § 48 Obchodného zákonníka, a to tak, že využívala dobrú povesť a dôveryhodnosť NARKS na trhu s cieľom získať pre výsledky vlastného podnikania prospech, ktorý by inak nedosiahla,
k napĺňaniu skutkovej podstaty trestného činu porušovania práv k ochrannej známke, označeniu pôvodu výrobku a obchodnému menu podľa ust. § 281 zákona č. 300/2005 Z. z. Trestný zákon v znení neskorších predpisov (ďalej len „Trestný zákon“), a to tým, že svoje realitné služby uvádzala do obehu neoprávnene označené chrannou známkou NARKS, ku ktorej právo používať jej nepatrí.
Podľa ust. § 8 ods. 2 zákona o ochranných známkach „ Ak tento zákon neustanovuje inak, bez súhlasu majiteľa ochrannej známky nesmú tretie osoby v obchodnom styku používať označenie
zhodné alebo podobné s ochrannou známkou, ktorá má na území Slovenskej republiky dobré meno a ktorá nie je zapísaná pre zhodné alebo podobné tovary alebo služby, ak by používanie tohto označenia bez náležitého dôvodu neoprávnene ťažilo z rozlišovacej spôsobilosti alebo dobrého mena ochrannej známky alebo by bolo na ujmu rozlišovacej spôsobilosti ochrannej známky alebo jej dobrému menu.“
Podľa ust. § 8 ods. 4 zákona o ochranných známkach „ak došlo k neoprávnenému zásahu do práv z ochrannej známky, majiteľ ochrannej známky má právo domáhať sa, aby porušenie alebo ohrozenie práva bolo zakázané a následky tohto zásahu boli odstránené; môže sa domáhať primeraného zadosťučinenia, ktorým môže byť aj peňažné plnenie. Právo na vydanie bezdôvodného obohatenia a právo na náhradu škody tým nie sú dotknuté.
Podľa ust. § 42 od 1 Obchodného zákonníka „Zneužitím účasti na hospodárskej súťaži je nekalé súťažné konanie (ďalej len „nekalá súťaž“) a nedovolené obmedzovanie hospodárskej súťaže.“
Podľa ust. § 44 ods. 1 Obchodného zákonníka „Nekalou súťažou je konanie v hospodárskej súťaži, ktoré je v rozpore s dobrými mravmi súťaže a je spôsobilé privodiť ujmu iným súťažiteľom alebo spotrebiteľom. Nekalá súťaž sa zakazuje.“
Podľa ust. § 44 ods. 2 Obchodného zákonníka „Nekalou súťažou podľa odseku 1 je najmä:
ohrozovanie zdravia spotrebiteľov a životného prostredia.“
Podľa ust. § 48 Obchodného zákonníka „Parazitovaním je využívanie povesti podniku, výrobkov alebo služieb iného súťažiteľa s cieľom získať pre výsledky vlastného alebo cudzieho podnikania prospech, ktorý by súťažiteľ inak nedosiahol.“
Podľa ust. § 53 Obchodného zákonníka „Osoby, ktorých práva boli nekalou súťažou porušené alebo ohrozené, môžu sa proti rušiteľovi domáhať, aby sa tohto konania zdržal a odstránil závadný stav. Ďalej môžu požadovať primerané zadosťučinenie, ktoré sa môže poskytnúť aj v peniazoch, náhradu škody a vydanie bezdôvodného obohatenia.“
Podľa ust. § 281 ods. 1 Trestného zákona „Kto uvedie do obehu tovar alebo poskytne služby neoprávnene označené označením zhodným alebo zameniteľnými s ochrannou známkou, ku ktorej právo používať ju patrí inému, potrestá sa odňatím slobody až na tri roky.“
K základným princípom NARKS patrí združovanie realitných kancelárií na celom území Slovenska. NARKS je asociácia otvorená pre spoluprácu so všetkými subjektami pôsobiacimi na trhu s nehnuteľnosťami, ktoré kladú dôraz na vysokú profesionálnu úroveň a etické zásady pri svojej činnosti, ako aj na dodržiavanie zásad poctivého obchodného styku jej členmi. Protiprávnym konaním zneužitím ochranných známok NARKS vzniká tiež reálna hrozba ohrozenia dobrého mena a povesti NARKS podľa ustanovenia § 19b ods. 3 zákona č. 40/1964 Zb. Občiansky zákonník v znení neskorších predpisov.
Preto je nevyhnutné, aby sa ochranné známky a logo NARKS používali iba v súlade so Stanovami NARKS a príslušnými zákonmi SR.